شەفەق
نیوز/ وەڕێەوبەرایەتی هاتوچو گشتی، ئمڕوو سێشەممە، کوشیان و زەخمداری ١٣ کەس وە رویداوەیل
هاتوچو راگەیان ک وەماوەی ٢٤ ساعەت گوزەشتە لە سێ پارێزگا روی دانە.
وەڕێەوبەرایەتیەگە
لە بەیاننامەیگ رەسیە ئاژانس شەفەق نیوز وت: رویداو لەیەلدان لە پارێزگای دیوانیە لەبان
ری شافعیە کەفتە ناوبەین ماشینیگ تۆیۆتا پیکاب گرێت ووڵ، و ماشینیگ هیۆندای تۆیان
و ماشینیگ باجیۆ لەوەر تون رانین نا وریایی، ک بویە هووکار کوشیان دوو کەس.
بەیاننامەگە وتیش: لە پارێزگای سەڵاحەدین، نزیک
ناوچەی پیشەسازی، رویداویگ هاتوچو کەفتە ناوبەین دوو ماشین، یەکەمیان تۆیۆتا پیکئاب
هایلۆکس، ودویەمەگە کیای سیدۆنا، لەوەر دەرچگن وەرەو جادەی سەرەکی وەبی نووڕستن لە
چووڵی جادەگە ونا وریایی، ک بویە هووکار کوشیان یەک کەس.
هەمیش لە سەڵاحەدین، بەیاننامەگە باس توومارکردن
رویداو لەیەکدان
کرد لەبان ری بەغدا- مووسڵ نزیک ناحیەی حەجاج ناوبەین ماشینیگ تۆیۆتا هایلۆکس و ماشینیگ
مارکەی ئەلەنترا، دیاری کرد ک رویداوەگە لەوەر رەدبوین هەڵە وەبان جادەی گشتی بویە،
ک بویەسە هووکار زەخمداری هەفت کەس.
